ГРАД ЗРЕЊАНИН 
ГРАДСКА УПРАВА
ОДЕЉЕЊЕ ЗА УРБАНИЗАМ
У складу са чланом 45a Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023 и 91/2025)
оглашава
РАНИ ЈАВНИ УВИД
У ЕЛАБОРАТ ЗА ИЗРАДУ ПЛАНА ГЕНЕРАЛНЕ РЕГУЛАЦИЈЕ 
ЦЕЛИНЕ IV-Б ''ЗЕЛЕНО ПОЉЕ'' У ЗРЕЊАНИНУ
ЕЛАБОРАТ ЗА ИЗРАДУ Плана генералне регулације целине IV-б ''зЕЛЕНО ПОЉЕ'' у Зрењанину (у даљем тексту: Елаборат за израду Урбанистичког плана) обухвата просторну целину IV-Б која се налази источно од центра града Зрењанина.
РАНИ ЈАВНИ УВИД У ЕЛАБОРАТ ЗА ИЗРАДУ урбанистичког плана ОДРЖАВА СЕ У ТРАЈАЊУ ОД 15 ДАНА, ОД 24. ЈУЛА 2026. ГОД. ДО 08. АВГУСТА 2026. ГОД.
У складу са чланом 45a Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023 и 91/2025)  Елаборат за израду Урбанистичког плана биће изложен на раном јавном увиду сваког радног дана у згради Скупштине града Зрењанина, Трг слободе 10,  у просторији 112. 
Носилац израде Планског документа ће свим заинтересованим физичким и правним лицима која обављају увид у изложени елаборат пружити потребне информације и стручну помоћ уз присуство представника обрађивача  урбанистичког плана.
Елаборат за израду Урбанистичког плана биће доступан на увид заинтересованој јавности:
- у аналогном и дигиталном облику у згради Скупштине града Зрењанина, у просторији бр. 112 надлежној за послове планирања и урбанизма 
- у дигиталном облику на званичној интернет адреси Града Зрењанина (www.zrenjanin.rs) у делу Огласи и конкурси
Органи, организације и имаоци јавних овлашћења ће на захтев носиоца израде Урбанистичког плана доставити све расположиве податке у току трајања раног јавног увида, а најдуже у року од 15 дана од дана пријема захтева. Изузетно услови и сви расположиви подаци се могу уступити у року од 30 дана уз образложење надлежног органа, односно организације за непоступање у наведеном року на адресу Градска управа града Зрењанина, Одељење за урбанизам, Одсек за урбанизам и просторно планирање, Трг слободе бр. 10, 23101 Зрењанин (примедбе доставити на писарници или путем поште).
Правна и физичка лица се позивају да доставе примедбе и сугестије на  Елаборат за израду Урбанистичког плана у писаном облику у току трајања раног јавног увида на адресу Градска управа града Зрењанина, Одељење за урбанизам, Одсек за урбанизам и просторно планирање, Трг слободе бр. 10, 23101 Зрењанин (примедбе доставити на писарници или путем поште), а најкасније до 08. августа 2026. године.
У складу са одредбом члана 45а став 6. Закона о планирању и изградњи, рани јавни увид обавља Комисија за планове образована решењем Скупштине града Зрењанина.
